CELEX: C2004/094/73
Language: fi
Date: 2004-04-17 00:00:00
Title: Asia C-122/04: Euroopan yhteisöjen komission 5.3.2004 Euroopan parlamenttia ja Euroopan unionin neuvostoa vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/32
            
         Euroopan yhteisöjen komission 5.3.2004 Euroopan parlamenttia ja Euroopan unionin neuvostoa vastaan nostama kanne
   (Asia C-122/04)
   (2004/C 94/73)
   Euroopan yhteisöjen komissio on nostanut 5.3.2004 Euroopan yhteisöjen tuomioistuimessa kanteen Euroopan parlamenttia ja Euroopan unionin neuvostoa vastaan. Kantajan asiamiehinä ovat C.-F. Durand ja M. van Beek, ja prosessiosoite on Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               —
            
            
               kumoaa metsien ja ympäristövuorovaikutusten seurannasta yhteisössä (Forest Focus) 17 päivänä marraskuuta 2003 annetun Euroopan parlamentin ja neuvoston asetuksen (EY) N:o 2152/2003 (1) 17 artiklan toisen kohdan siltä osin kuin siinä alistetaan Forest Focus -ohjelman täytäntöönpanotoimenpiteiden toteuttaminen 28.6.1999 tehdyssä neuvoston päätöksen 1999/468/EY (2) 5 artiklassa säädettyyn sääntelymenettelyn kohteeksi;
            
         
               —
            
            
               pitää yllä mainitun asetuksen vaikutukset voimassa sen muuttamiseen saakka, joka tapahtuu mitä pikimmin yhteisöjen tuomioistuimen tuomion jälkeen;
            
         
               —
            
            
               velvoittaa vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Riitautettu säännös on neuvoston päätöksen 1999/468/ETY, toisen komitologiapäätöksen, 2 artiklan vastainen. Kyseisessä artiklassa säädetään tarkasti arviointiperusteet, joiden perusteella komiteatyypin (hallinto- tai sääntelykomitea taikka neuvoa-antava komitea) valinta tapahtuu mahdollisimman johdonmukaisesti ja ennakoitavasti. Tässä säännöksessä säädettyjä arviointiperusteita ei tässä tapauksessa ole noudatettu. Paitsi mikäli näytetään, että suunnitellut täytäntöönpanotoimenpiteet eivät ole ohjelman hallinnointitoimenpiteitä, yhteisön ohjelmien täytäntöönpanoon voidaan näet soveltaa ainoastaan hallintomenettelyä tai tarvittaessa neuvoa-antavaa menettelyä.
   Tässä tapauksessa Forest Focus -asetuksen täytäntöönpanotoimenpiteet ovat toimintaohjelmaa koskevia hallinnointitoimenpiteitä, joilla on vain osittainen budjettivaikutus. Tältä osin yhteisön lainsäätäjän mahdollisuus valita rajoittuu hallintokomiteaan tai neuvoa-antavaan komiteaan, pois lukien sääntelykomitean. Riitautetussa säännöksessä kuitenkin säädetään, että Forest Focus -ohjelman täytäntöönpano on alistettu sääntelymenettelyyn. Kun lainsäätäjä on poikennut toisen komitologiapäätöksen 2 artiklassa säädetystä typologiasta, sen on sisällytettävä asiakirjaan perustelu, joka toisaalta on paikkansapitävä ja vastaa tapauksen asianhaaroja ja toisaalta selvittää riittävällä tavalla ne erityiset syyt, joiden johdosta säädetyistä arviointiperusteista on poikettava. Euroopan parlamentti ja neuvosto eivät ole täyttäneet velvollisuuttaan yksilöidä tapauksen erityispiirteet ja eritellä ne erityiset syyt, joiden perusteella sääntelymenettelyyn turvautuminen on niiden näkemyksen mukaan ollut tarpeellista.
   
      (1)  EYVL L 324, s. 1
   
      (2)  EYVL L 184, s. 23, menettelystä komissiolle siirrettyä täytäntöönpanovaltaa käytettäessä tehty päätös.